लालू ने गिरिराज सिंह को बताया मेंटल केस
केंद्रीयमंत्री गिरिराज सिंह द्वारा अल्पसंख्यकों पर दिए बयान के बाद बिहार में राजनीतिक तापमान बढ़ गया है। महागठबंधन के साथ एनडीए के जीतनराम मांझी ने भी उन पर हमला बोला है। गिरिराज ने कहा था कि आज मुसलमानों को अल्पसंख्यक के दर्जे से बाहर निकालने का वक्त गया है। अब वे अल्पसंख्यक नहीं रहे। मैं पहले हिंदू हूं, बाद में भाजपाई। धर्म की रक्षा के लिए मंत्री पद भी छोड़ सकता हूं।
राजद अध्यक्ष लालू प्रसाद ने कहा कि गिरिराज मेंटल केस है। सिर्फ बात बनाता है। वह एकदम फालतू आदमी है। वहीं डिप्टी सीएम तेजस्वी यादव ने कहा कि गिरिराज सिंह यूपी चुनाव को देखते हुए अल्पसंख्यकों पर निशाना साध रहे हैं। बीजेपी घबराहट में है। उसे अपनी हार दिख रही है, इसलिए वह चुनाव को सांप्रदायिक रंग देना चाहती है। पूर्व सीएम राबड़ी देवी गिरिराज सिंह को केंद्रीय मंत्रिमंडल से हटाकर उनकी लोकसभा की सदस्यता समाप्त करने की बात कही।
आठके बाद बंद हो जाएगी बोलती : शिक्षामंत्रीडॉ. अशोक चौधरी ने कहा कि चुनाव सामने आते ही गिरीराज और साक्षी महाराज जैसे लोग बयान देने लगते हैं। चुनाव के बाद बिल में छुप जाते हैं। आठ मार्च के बाद इनकी बोलती बंद हो जाएगी। वहीं कांग्रेस के सदानंद सिंह बोले- यूपी चुनाव में भाजपा को फायदा पहुंचाने के लिए जान-बूझकर ऐसे बयान दिए जा रहे हैं। जदयू एमएलसी नीरज कुमार ने भाषायी आतंकी बताते हुए कहा कि अल्पसंख्यक के नाम पर मुसलमान के साथ जैन, सिख और ईसाइयों को भी डराया जा रहा है। गिरिराज को चुनौती है कि वे मुसलमानों की आबादी और स्थिति पर बहस करें। जगह और समय तय कर बता दें।
केंद्र की बढ़ेगी मुश्किल
^मुसलमानोंको अल्पसंख्यक का दर्जा संविधान से मिला है। सरकार में रहकर गिरिराज सिंह विवादित बयान दें। इससे केंद्र सरकार की मुश्किल बढ़ेगी। -जीतनराम मांझी, पूर्व सीएम
awa_Deva hin_Deva hin_Deva hin_Deva hin_Deva hin_Deva